ไตรภาคภัยพิบัติของมาโกโตะ ชิงไก

ไตรภาคภัยพิบัติ (หรือรู้จักในชื่อ ไตรภาคภัยพิบัติ ของมาโกโตะ ชิงไก) เป็นภาพยนตร์อนิเมะไตรภาคแนวก้าวผ่านวัยและแฟนตาซี ซึ่งมีเนื้อหาเกี่ยวข้องกับภัยพิบัติทางธรรมชาติ โดยส่วนใหญ่เกิดขึ้นในประเทศญี่ปุ่น ประกอบด้วย หลับตาฝัน ถึงชื่อเธอ (2016), ฤดูฝัน ฉันมีเธอ (2019) และการผนึกประตูของซุซุเมะ (2022) ภาพยนตร์ไตรภาคกำกับและเขียนบทโดยมาโกโตะ ชิงไก และสร้างโดยคอมิกซ์เวฟฟิล์มส์

แก่นเรื่องหลักของภาพยนตร์ได้รับแรงบันดาลใจจากความถี่ของภัยพิบัติทางธรรมชาติในญี่ปุ่น โดยเกี่ยวข้องกับองค์ประกอบต่าง ๆ เช่น ความรัก, การพัฒนาตนเอง, การเสียสละ และการผ่านไปของเวลา

ถึงแม้จะถูกเรียกว่าเป็นไตรภาค เนื่องจากมีแก่นเรื่อง ผู้กำกับ และรูปแบบที่คล้ายคลึงกัน ตัวละครในแต่ละภาพยนตร์นั้นแตกต่างกัน (ยกเว้นการปรากฏตัวสั้น ๆ) หลับตาฝัน ถึงชื่อเธอ และฤดูฝัน ฉันมีเธอ ดำเนินเรื่องอยู่ในจักรวาลเดียวกัน ขณะที่ การผนึกประตูของซุซุเมะ ดำเนินเรื่องอยู่ในจักรวาลอื่น นอกจากนี้ ภาพยนตร์สองเรื่องแรกในไตรภาคยังเชื่อมโยงกันโดยตรงกับภาพยนตร์ขนาดกลางเรื่อง ยามสายฝนโปรยปราย ของชิงไกใน ค.ศ. 2013 ซึ่งทำหน้าที่เป็นเหมือนภาคปฐมบทของไตรภาค โดยมีตัวละครจากเรื่องดังกล่าวปรากฏตัวสั้น ๆ หลับตาฝัน ถึงชื่อเธอ ฉายรอบปฐมทัศน์เมื่อวันที่ 3 กรกฎาคม ค.ศ. 2016 ที่งานอนิเมะเอ็กซ์โป 2016 ในลอสแอนเจลิส ก่อนจะฉายในญี่ปุ่นเมื่อวันที่ 26 สิงหาคม ค.ศ. 2016 ฤดูฝัน ฉันมีเธอ ฉายในญี่ปุ่นเมื่อวันที่ 19 กรกฎาคม ค.ศ. 2019 และการผนึกประตูของซุซุเมะ ฉายในญี่ปุ่นเมื่อวันที่ 11 พฤศจิกายน ค.ศ. 2022

ภาพยนตร์ไตรภาคภัยพิบัติได้รับการยกย่องอย่างกว้างขวางจากนักวิจารณ์และผู้ชม โดยเฉพาะอย่างยิ่งในด้านเนื้อเรื่อง แอนิเมชัน ดนตรี ภาพ และความลึกซึ้งทางอารมณ์ ภาพยนตร์ไตรภาคนี้ประสบความสำเร็จอย่างมากในเชิงพาณิชย์ โดยแต่ละเรื่องติดอันดับภาพยนตร์แอนิเมชันญี่ปุ่นที่ทำเงินสูงสุด 15 อันดับแรก และ หลับตาฝัน ถึงชื่อเธอ ก็ทำเงินสูงสุดเป็นอันดับที่สามในรายชื่อดังกล่าว ภาพยนตร์ไตรภาคได้รับรางวัลจำนวนมาก รวมถึง รางวัลอนิเมะครันชีโรล สาขาภาพยนตร์แห่งปี สำหรับ หลับตาฝัน ถึงชื่อเธอ และ การผนึกประตูของซุซุเมะ, รางวัลเจแปนอะแคเดมีฟิล์มหกรางวัล นอกจากนี้ยังได้รับการเสนอชื่อรางวัลแอนนีสิบสามสาขา และรางวัลลูกโลกทองคำหนึ่งสาขา ภาพยนตร์ไตรภาคได้รับการดัดแปลงเป็นนวนิยายและมังงะ

 ภาพยนตร์ 
 ภาพยนตร์ วันที่ฉายในญี่ปุ่น ผู้กำกับ ผู้เขียนบท ผู้อำนวยการสร้าง หลับตาฝัน ถึงชื่อเธอ  มาโกโตะ ชิงไก โคอิจิโร อิโต และคัตซูฮิโระ ทาเกอิ ฤดูฝัน ฉันมีเธอ  วากานะ โอกามูระ และคินูเอะ อิโต การผนึกประตูของซุซุเมะ  โคอิจิโร อิโต, คินูเอะ อิโต และวากานะ โอกามูระ

 หลับตาฝัน ถึงชื่อเธอ (2016) 

หลับตาฝัน ถึงชื่อเธอ เล่าเรื่องราวของทากิ ทาจิบานะ และมิตซูฮะ มิยามิซุ นักเรียนมัธยมปลายที่สลับร่างกัน ทั้ง ๆ ที่ไม่เคยเจอกันมาก่อน ก่อให้เกิดความวุ่นวายในชีวิตของกันและกัน

 ฤดูฝัน ฉันมีเธอ (2019) 

ฤดูฝัน ฉันมีเธอ เล่าเรื่องราวของโฮดากะ โมริชิมะ เด็กหนุ่มมัธยมปลายวัย 16 ปี ที่หนีออกจากบ้านในชนบทที่เต็มไปด้วยปัญหาไปยังโตเกียว และต่อมาได้เป็นเพื่อนกับฮินะ อามาโนะ เด็กหญิงกำพร้าที่มีความสามารถในการควบคุมสภาพอากาศ

 การผนึกประตูของซุซุเมะ (2022) 

การผนึกประตูของซุซุเมะ เล่าเรื่องราวของซูซูเมะ อิวาโตะ เด็กสาวมัธยมปลายวัย 17 ปี และโซตะ มูนากาตะ ชายหนุ่มแปลกหน้า ที่ร่วมมือกันป้องกันภัยพิบัติที่เกิดขึ้นทั่วญี่ปุ่น ด้วยการปิดผนึกประตูจากหนอนยักษ์เหนือธรรมชาติที่ก่อให้เกิดแผ่นดินไหวหลังจากถูกปล่อยออกมา

 ตัวละคร 
 ตัวละครหลัก 
 ชื่อ หลับตาฝัน ถึงชื่อเธอ ฤดูฝัน ฉันมีเธอ การผนึกประตูของซุซุเมะ ทากิ ทาจิบานะ () colspan="2"   มิตซูฮะ มิยามิซุ () colspan="2"    โฮดากะ โมริชิมะ ()   ฮินะ อามาโนะ ()   ซูซูเมะ อิวาโตะ ()   โซตะ มูนากาตะ ()   
ตัวละครจาก หลับตาฝัน ถึงชื่อเธอ ที่ปรากฎตัวสั้น ๆ ใน ฤดูฝัน ฉันมีเธอ ได้แก่ ทากิ ทาจิบานะ, มิตซูฮะ มิยามิซุ, คัตซูฮิโกะ "เทสซี" เทชิงาวาระ, ซายากะ นัตโตริ และยตซูฮะ มิยามิซุ

ตัวละครจาก ยามสายฝนโปรยปราย ที่ปรากฎตัวสั้น ๆ ใน หลับตาฝัน ถึงชื่อเธอ ได้แก่ ยูคาริ ยูกิโนะ () ปรากฎตัวในบทบาทครู และทากาโอะ อากิซูกิ () ปรากฎตัวสั้น ๆ โดยไม่มีบทพูด

 ผู้ให้เสียง 

 ริวโนซูเกะ คามิกิ ให้เสียงเป็น ทากิ ทาจิบานะ () ใน หลับตาฝัน ถึงชื่อเธอ และ ฤดูฝัน ฉันมีเธอ และโทโมยะ เซริซาวะ () ใน การผนึกประตูของซุซุเมะ
 คานะ ฮานาซาวะ ให้เสียงเป็น ยูคาริ ยูกิโนะ () ใน หลับตาฝัน ถึงชื่อเธอ, คานะ () ใน ฤดูฝัน ฉันมีเธอ และซูบาเมะ อิวาโตะ () ใน การผนึกประตูของซุซุเมะ

 โมเนะ คามิชิราอิชิ ให้เสียงเป็น มิตซูฮะ มิยามิซุ () ใน หลับตาฝัน ถึงชื่อเธอ และ ฤดูฝัน ฉันมีเธอ
 เรียว นาริตะ ให้เสียงเป็น คัตซูฮิโกะ "เทสซี" เทชิงาวาระ () ใน หลับตาฝัน ถึงชื่อเธอ และ ฤดูฝัน ฉันมีเธอ
 อาโออิ ยูกิ ให้เสียงเป็น ซายากะ นัตโตริ () ใน หลับตาฝัน ถึงชื่อเธอ และ ฤดูฝัน ฉันมีเธอ
 คานอน ทานิ ให้เสียงเป็น ยตซูฮะ มิยามิซุ () ใน หลับตาฝัน ถึงชื่อเธอ และ ฤดูฝัน ฉันมีเธอ
 โคทาโระ ไดโกะ ให้เสียงเป็น โฮดากะ โมริชิมะ () ใน ฤดูฝัน ฉันมีเธอ
 นานะ โมริ ให้เสียงเป็น ฮินะ อามาโนะ () ใน ฤดูฝัน ฉันมีเธอ
 นาโนกะ ฮาระ (วัยรุ่น) และอาการิ มิอูระ (วัยเด็ก) ให้เสียงเป็น ซูซูเมะ อิวาโตะ () ใน การผนึกประตูของซุซุเมะ
 โฮกูโตะ มัตซูมูระ ให้เสียงเป็น โซตะ มูนากาตะ () ใน การผนึกประตูของซุซุเมะ

 การตอบรับ 
 บ็อกซ์ออฟฟิศ 
 ภาพยนตร์ ทำเงินในบ็อกซ์ออฟฟิศ ยอดจำหน่ายตั๋ว ญี่ปุ่น ทั่วโลก ญี่ปุ่น ทั่วโลกหลับตาฝัน ถึงชื่อเธอ¥25,170,000,000$405,340,70319,300,00045,178,383ฤดูฝัน ฉันมีเธอ¥14,940,000,000$193,715,36010,510,00029,800,000การผนึกประตูของซุซุเมะ¥14,230,000,000$323,638,10710,900,00047,000,000 รวม ¥54,340,000,000 $922,694,170 40,710,000 121,978,383

 การตอบรับจากนักวิจารณ์ 
 ภาพยนตร์ รอตเทนโทเมโทส์ เมทาคริติกหลับตาฝัน ถึงชื่อเธอ98% (118 บทวิจารณ์)81% (26 บทวิจารณ์)ฤดูฝัน ฉันมีเธอ93% (95 บทวิจารณ์)72% (30 บทวิจารณ์)การผนึกประตูของซุซุเมะ96% (135 บทวิจารณ์)77% (27 บทวิจารณ์)

 รางวัล 

ภาพยนตร์ไตรภาคภัยพิบัติได้รับรางวัลและการเสนอชื่อเข้าชิงรางวัลมากมาย ส่วนใหญ่เป็นเพราะความเป็นเลิศในด้านการเขียนบท การกำกับ แอนิเมชัน และการแต่งดนตรีประกอบภาพยนตร์ ภาพยนตร์ไตรภาคได้รับรางวัลเจแปนอะแคเดมีฟิล์มในสาขาดนตรีประกอบยอดเยี่ยม โดยมอบให้กับ แรดวิมส์ ผู้แต่งดนตรีประกอบภาพยนตร์ นอกจากนี้ หลับตาฝัน ถึงชื่อเธอ ยังได้รับรางวัลบทภาพยนตร์แห่งปี (ภาพยนตร์แอนิเมชันเรื่องแรกที่ได้รับรางวัลสาขาดังกล่าว) และรางวัลศิษย์เก่าดีเด่น สาขาภาพยนตร์ยอดเยี่ยม ขณะที่ ฤดูฝัน ฉันมีเธอ ได้รับแอนิเมชันแห่งปี

ภาพยนตร์ไตรภาคยังได้รับการเสนอชื่อในงานประกาศผลรางวัลระดับนานาชาติมากมาย รวมถึงรางวัลแอนนี และรางวัลอนิเมะครันชีโรล โดยในงานประกาศผลรางวัลแอนนีได้รับการเสนอชื่อเข้าชิงทั้งหมดสิบสามสาขา (แต่ไม่ได้รับรางวัลใดเลย) และในงานประกาศผลรางวัลอนิเมะครันชีโรลได้รับการเสนอชื่อเข้าชิงเจ็ดสาขา โดยได้รับรางวัลภาพยนตร์แห่งปีสองครั้ง ได้แก่ หลับตาฝัน ถึงชื่อเธอ และ การผนึกประตูของซุซุเมะ ตามลำดับ ภาพยนตร์ไตรภาคได้รับการเสนอชื่อในรางวัลภาพยนตร์เอเชียแปซิฟิก โดย ฤดูฝัน ฉันมีเธอ ได้รับรางวัลเพียงเรี่องเดียว

ภาพยนตร์ไตรภาคได้รับการเสนอชื่อเข้าขิงรางวัลออสการ์ในสาขาภาพยนตร์แอนิเมชันยอดเยี่ยม โดย ฤดูฝัน ฉันมีเธอ ได้รับเลือกให้เป็นตัวแทนของญี่ปุ่นในสาขาภาพยนตร์นานาชาติยอดเยี่ยม ณ งานประกาศผลรางวัลออสการ์ ครั้งที่ 92 แต่สุดท้ายแล้วภาพยนตร์ไตรภาคก็ไม่ได้รับการเสนอชื่อหรือติดรายชื่อสุดท้าย

 ดูเพิ่ม 

 รายชื่อภาพยนตร์แอนิเมชันที่ทำเงินสูงสุด
 รายชื่อภาพยนตร์ที่ทำเงินสูงสุดในประเทศญี่ปุ่น
 รายชื่อภาพยนตร์ญี่ปุ่นที่ทำเงินสูงสุด

 หมายเหตุ 

 อ้างอิง 

หมวดหมู่:ภาพยนตร์ชุดแอนิเมชัน